Oglas

33-letni vezist je med letoma 2007 in 2009 odigral 16 tekem za špansko reprezentanco in dosegel štiri zadetke.

Člansko kariero je začel pri Mallorci, nato pa jo nadaljeval v Bordeauxu, Espanyolu, Manchester Cityju, Liverpoolu, Olympiacosu, Galatasarayu, Watfordu in Udineseju. Marca letos je podpisal enoinpolletno pogodbo z Mallorco, a se je nato razšel s svojim matičnim klubom.

Vuk: Riero pripeljala Bara in Petković

"Pripeljala sta ga Andy Bara iz Zagreba in naš športni direktor Dušan Petković, ker se osebno poznajo. Za zdaj bo igral do konca sezone. Če se jim bo uspelo uvrstiti v Evropo, pa bo podaljšal še za eno leto. Njegova mesečna plača je 2.000 evrov neto. Vse je na prijateljski bazi. Ne želi več igrati gladiatorskega nogometa, ampak samo uživati. Pravi, da je v karieri že dovolj zaslužil," je za MMC prihod Riere pojasnil "mecen" Haložanov Miran Vuk.

Zavrč je po devetih krogih na petem mestu prvenstvene lestvice.